title: Smernica Komisie 2007/48/ES z  26. júla 2007 , ktorou sa mení a dopĺňa smernica 2003/90/ES, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov (Text s významom pre EHP)

text:
               27.7.2007

               SK

               Úradný vestník Európskej únie

               L 195/29

      SMERNICA KOMISIE 2007/48/ES
   z 26. júla 2007,
   ktorou sa mení a dopĺňa smernica 2003/90/ES, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
   keďže:

               (1)

               Smernica Komisie 2003/90/ES (2) bola prijatá s cieľom zabezpečiť, aby boli odrody, ktoré členské štáty zaradia do svojich vnútroštátnych katalógov, v súlade s metodikami vydanými Úradom Spoločenstva pre odrody rastlín (CPVO) týkajúcimi sa minimálnych znakov, ktoré sa musia overiť, a minimálnych podmienok na overovanie odrôd, pokiaľ sa takéto metodiky vydali. Na ostatné odrody sa podľa uvedenej smernice majú uplatňovať metodiky Medzinárodnej únie na ochranu nových odrôd rastlín (UPOV).

               (2)

               CPVO a UPOV odvtedy vydali ďalšie metodiky pre mnohé iné druhy a existujúce metodiky aktualizovali.

               (3)

               Smernica 2003/90/ES by sa preto mala zodpovedajúcim spôsobom zmeniť a doplniť.

               (4)

               Opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesníctve,

         PRIJALA TÚTO SMERNICU:
   Článok 1
   Prílohy I a II k smernici 2003/90/ES sa nahrádzajú textom v prílohe k tejto smernici.
   Článok 2
   Členské štáty môžu pri skúškach začatých pred 1. novembrom 2007 uplatňovať smernicu 2003/90/ES v znení platnom pred jej zmenou a doplnením touto smernicou.
   Článok 3
   Členské štáty prijmú a uverejnia najneskôr do 31. októbra 2007 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Tieto ustanovenia sa uplatňujú od 1. novembra 2007.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   Táto smernica nadobúda účinnosť siedmym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 26. júla 2007

            Za Komisiu

         Markos KYPRIANOU

            člen Komisie

      (1)  Ú. v. ES L 193, 20.7.2002, s. 1. Smernica naposledy zmenená a doplnená nariadením Európskeho parlamentu a Rady (ES) č. 1829/2003 (Ú. v. EÚ L 268, 18.10.2003, s. 1).

      (2)  Ú. v. EÚ L 254, 8.10.2003, s. 7. Smernica zmenená a doplnená smernicou 2005/91/ES (Ú. v. EÚ L 331, 17.12.2005, s. 24).

      PRÍLOHA
      „
            PRÍLOHA I
            Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                        Druhy uvedené v spoločnom katalógu

                        Protokol CPVO

                        hrach siaty

                        hrach, TP 7/1 zo 6.11.2003

                        repka olejka

                        repka olejka, TP 36/1 z 25.3.2004

                        slnečnica

                        slnečnica, TP 81/1 z 31.10.2002

                        ovos

                        ovos, TP 20/1 zo 6.11.2003

                        jačmeň

                        jačmeň, TP 19/2 zo 6.11.2003

                        ryža

                        ryža, TP 16/1 z 18.11.2004

                        raž

                        raž, TP 58/1 z 31.10.2002

                        triticale

                        triticale, TP 121/2 z 22.1.2007

                        pšenica

                        pšenica, TP 3/3 zo 6.11.2003

                        pšenica tvrdá

                        pšenica tvrdá, TP 120/2 zo 6.11.2003

                        kukurica

                        kukurica, TP 2/2 z 15.11.2001

                        zemiaky

                        zemiaky, TP 23/2 z 1.12.2005

                        ľan siaty

                        ľan siaty, TP 57/1 z 21.3.2007

                  Znenie uvedených protokolov je uverejnené na internetovej stránke CPVO (www.cpvo.europa.eu).

            PRÍLOHA II
            Zoznam druhov uvedených v článku 1 ods. 2 písm. b), ktoré majú spĺňať skúšobné metodiky

                        Druhy uvedené v spoločnom katalógu

                        Metodiky UPOV

                        repa kŕmna

                        repa kŕmna, metodika TG/150/3 zo 4.11.1994

                        psinček psí

                        psinček, metodika TG/30/6 z 12.10.1990

                        psinček obrovský

                        psinček, metodika TG/30/6 z 12.10.1990

                        psinček poplazový

                        psinček, metodika TG/30/6 z 12.10.1990

                        psinček obyčajný tenučký

                        psinček, metodika TG/30/6 z 12.10.1990

                        stoklas preháňavý

                        stoklas preháňavý, metodika TG/180/3 zo 4.4.2001

                        stoklas sitkanský

                        stoklas sitkanský, metodika TG/180/3 zo 4.4.2001

                        reznačka

                        reznačka laločnatá, metodika TG/31/8 zo 17.4.2002

                        kostrava trsteníkovitá

                        kostrava trsteníkovitá, metodika TG/39/8 zo 17.4.2002

                        kostrava ovčia

                        kostrava ovčia, metodika TG/67/5 z 5.4.2006

                        kostrava lúčna

                        kostrava lúčna, metodika TG/39/8 zo 17.4.2002

                        kostrava červená

                        kostrava červená, metodika TG/67/5 z 5.4.2006

                        mätonoh mnohokvetý

                        mätonoh, metodika TG/4/8 z 5.4.2006

                        mätonoh trváci

                        mätonoh, metodika TG/4/8 z 5.4.2006

                        mätonoh hybridný

                        mätonoh, metodika TG/4/8 z 5.4.2006

                        timotejka

                        timotejka uzlatá, metodika TG/34/6 zo 7.11.1984

                        lipnica lúčna

                        lipnica lúčna, metodika TG/33/6 z 12.10.1990

                        lupina biela

                        lupina biela, metodika TG/66/4 z 31.3.2004

                        lupina úzkolistá

                        lupina úzkolistá, metodika TG/66/4 z 31.3.2004

                        lupina žltá

                        lupina žltá, metodika TG/66/4 z 31.3.2004

                        lucerna

                        lucerna, metodika TG/6/5 zo 6.4.2005

                        ďatelina lúčna

                        ďatelina lúčna, metodika TG/5/7 zo 4.4.2001

                        ďatelina plazivá

                        ďatelina plazivá, metodika TG/38/7 z 9.4.2003

                        bôb obyčajný

                        bôb obyčajný, metodika TG/8/6 zo 17.4.2002

                        vika siata

                        vika siata, metodika TG/32/6 z 21.10.1988

                        kvaka

                        kvaka, metodika TG/89/6 zo 4.4.2001

                        reďkev siata

                        reďkev siata, metodika TG/178/3 zo 4.4.2001

                        podzemnica olejná

                        podzemnica olejná, metodika TG/93/3 z 13.11.1985

                        repica olejnatá

                        repica olejnatá, metodika TG/185/3 zo 17.4.2002

                        požlt farbiarsky

                        požlt farbiarsky, metodika TG/134/3 z 12.10.1990

                        bavlna

                        bavlník, metodika TG/88/6 zo 4.4.2001

                        mak siaty

                        mak siaty, metodika TG/166/3 z 24.3.1999

                        horčica biela

                        horčica biela, metodika TG/179/3 zo 4.4.2001

                        sója fazuľová

                        sója fazuľová, metodika TG/80/6 z 1.4.1998

                        cirok

                        cirok dvojfarebný, metodika TG/122/3 zo 6.10.1989

                  Znenie uvedených metodík je uverejnené na internetovej stránke UPOV (www.upov.int).
         “


title: Smernica Rady 2001/51/ES z 28. júna 2001, ktorou sa dopĺňajú ustanovenia článku 26 Dohovoru, ktorým sa vykonáva Schengenská dohoda zo 14. júna 1985

text:
Dôležité právne oznámenie

|

32001L0051

Úradný vestník L 187 , 10/07/2001 S. 0045 - 0046

		Smernica Rady 2001/51/ESz 28. júna 2001,ktorou sa dopĺňajú ustanovenia článku 26 Dohovoru, ktorým sa vykonáva Schengenská dohoda zo 14. júna 1985RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 61 písm. a) a 63 odsek 3 písm. b),so zreteľom na podnet Francúzskej republiky [1],so zreteľom na stanovisko Európskeho parlamentu [2],keďže:(1) Aby bolo možné účinne bojovať s nezákonným prisťahovalectvom, je nevyhnutné, aby všetky členské štáty zaviedli ustanovenia stanovujúce povinnosti dopravcov prepravujúcich cudzích štátnych príslušníkov na územie členských štátov. Okrem toho na zabezpečenie vyššej efektívnosti tohto cieľa majú byť v maximálnom možnom rozsahu harmonizované finančné postihy, ktoré sú v súčasnosti stanovené členskými štátmi pre prípady, keď si dopravcovia nesplnia svoje povinnosti týkajúce sa kontroly, berúc do úvahy rozdiely v právnych systémov a praktikách medzi členskými štátmi.(2) Toto opatrenie patrí medzi všeobecné ustanovenia zamerané na obmedzenie migračných tokov a boj proti nezákonnému prisťahovalectvu.(3) Uplatňovanie tejto smernice je bez dotknutia záväzkov vyplývajúcich zo Ženevského dohovoru o právnom postavení utečencov z 28. júla 1951 v platnom znení Newyorského protokolu z 31. januára 1967.(4) Sloboda členských štátov zachovať si alebo zaviesť dodatočné opatrenia, prípadne postihy pre dopravcov, bez ohľadu na to, či sú alebo nie sú uvedené v tejto smernici, nemá byť ovplyvnená.(5) Členské štáty majú zabezpečiť, aby v rámci ľubovoľného konania začatého proti dopravcom, ktoré môže mať za následok postihy, mohlo byť efektívne uplatnené právo na obhajobu a právo na odvolanie sa proti takýmto rozhodnutiam.(6) Táto smernica je založená na schengenskom acquis v súlade s protokolom, ktorý ho integruje do rámca Európskej únie, ako je to stanovené v prílohe A rozhodnutia Rady 1999/435/ES z 20. mája 1999 o určení schengenského acquis na účely stanovenia právneho základu pre všetky ustanovenia alebo rozhodnutia, ktoré tvoria toto acquis, v súlade s ustanoveniami Zmluvy o založení Európskeho spoločenstva a Zmluvy o Európskej únie [3].(7) V súlade s článkom 3 protokolu o stanovisku Spojeného kráľovstva a Írska pripojeného k Zmluve o Európskej únii a Zmluvou o založení Európskeho spoločenstva oznámilo Spojené kráľovstvo listom z 25. októbra 2000 svoje prianie zúčastniť sa na prijatí a uplatňovaní tejto smernice.(8) Podľa článku 1 horeuvedeného protokolu sa Írsko nezúčastňuje na prijatí tejto smernice. V dôsledku toho a bez dotknutia článku 4 horeuvedeného protokolu sa ustanovenia tejto smernice neuplatňujú na Írsko.(9) V súlade s článkami 1 a 2 protokolu o stanovisku Dánska pripojenému k Zmluve o Európskej únii a Zmluve o založení Európskeho spoločenstva sa Dánsko nezúčastňuje na prijatí tejto smernice a preto ňou nie je viazané, ani nepodlieha jej uplatňovaniu. Vzhľadom na to, že cieľom tohto dokumentu je stavať na schengenskom acquis podľa ustanovení hlavy IV Zmluvy o založení Európskeho spoločenstva, v súlade s článkom 5 horeuvedeného protokolu, Dánsko sa v priebehu obdobia 6 mesiacov po prijatí tejto smernice Radou rozhodne, či ju bude uplatňovať v rámci svojho vnútroštátneho právneho predpisu.(10) Pokiaľ ide o Islandskú republiku a Nórske kráľovstvo, predstavuje táto smernica rozvoj schengenského acquis v zmysle dohody uzatvorenej dňa 18. mája 1999 medzi Radou Európskej únie a týmito dvomi štátmi, týkajúcej sa ich pridruženia k vykonávaniu, uplatňovaniu a rozvoju schengenského acquis [4],PRIJALA TÚTO SMERNICU:Článok 1Cieľom tejto smernice je doplniť ustanovenia článku 26 Dohovoru, ktorým sa vykonáva Schengenská dohoda zo 14. júna 1985, podpísaného v Schengene dňa 19. júna 1990 [5] (ďalej označovaný ako "Schengenský dohovor") a definovať niektoré podmienky týkajúce sa jej uplatňovania.Článok 2Členské štáty podniknú potrebné kroky na zabezpečenie toho, aby povinnosť dopravcov vrátiť štátnych príslušníkov tretích krajín stanovená v ustanoveniach článku 26 odsek 1 bod a) Schengenského dohovoru rovnako platila aj v prípade, že v rámci tranzitu bude odmietnutý vstup štátnemu príslušníkovi tretej krajiny z dôvodu, že:a) mu dopravca, ktorý ho mal odviezť do jeho krajiny určenia, odmieta nástup do vozidla;b) alebo mu orgány štátu určenia odmietli vstup a poslali ho naspäť do členského štátu, cez ktorý prechádzal.Článok 3Členské štáty podniknú potrebné kroky, aby donútili dopravcov, ktorí nie sú schopní uskutočniť návrat štátneho príslušníka tretej krajiny, ktorému bol odmietnutý vstup, nájsť urýchlene prostriedky pokračujúcej dopravy a niesť ich náklady, alebo ak bezprostredná pokračujúca doprava nie je možná, prevziať zodpovednosť za náklady na pobyt a návrat príslušného štátneho príslušníka tretej krajiny.Článok 41. Členské štáty podniknú potrebné kroky na zabezpečenie toho, aby postihy použiteľné na dopravcov podľa ustanovení článku 26 odsek 2 a 3 Schengenského dohovoru boli odradzujúce, účinné a primerané, a aby:a) buď maximálna čiastka použiteľných finančných pokút nebola nižšia než 5000 EUR alebo ekvivalent v národnej mene pri výmennom kurze uverejnenom v úradnom vestníku dňa 10. augusta 2001 za každú prepravovanú osobu; alebob) minimálna čiastka týchto pokút nebola menšia než 3000 EUR alebo ekvivalent v národnej mene pri výmennom kurze uverejnenom v úradnom vestníku dňa 10. augusta 2001 za každú prepravovanú osobu; aleboc) maximálna čiastka pokuty uloženej vo forme paušálnej sumy za každé porušenie nebola menšia než 500000 EUR alebo ekvivalent v národnej mene pri výmennom kurze uverejnenom v úradnom vestníku dňa 10. augusta 2001, bez ohľadu na počet prepravovaných osôb.2. Odsek 1 sa nedotýka záväzkov členských štátov v prípadoch, ak štátny príslušník tretej krajiny požaduje medzinárodnú ochranu.Článok 5Táto smernica nebude členským štátom brániť v prijatí alebo zachovaní, pokiaľ ide o dopravcov, ktorí nedodržia záväzky vyplývajúce z ustanovení článku 26 ods. 2 a 3 Schengenského dohovoru a článku 2 tejto smernice, iných opatrení zahrňujúcich postihy iného druhu, ako je napr. odstavenie, zadržanie, zabavenie dopravných prostriedkov, prípadne dočasného pozastavenia alebo odobratia prevádzkovej licencie.Článok 6Členské štáty zabezpečia, aby v ich zákonoch, iných právnych predpisoch a správnych opatreniach bolo stanovené, že dopravcovia, proti ktorým bolo začaté konanie s cieľom uložiť postihy, majú platné právo na obhajobu a na odvolanie sa.Článok 71. Členské štáty prijmú opatrenia potrebné na dosiahnutie súladu s touto smernicou najneskôr do 11. februára 2003. Bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 8Táto smernica nadobúda účinnosť 30 dní po jej uverejnení v Úradnom vestníku Európskych spoločenstiev.Článok 9Táto smernica je adresovaná členským štátom v súlade so Zmluvou o založení Európskeho spoločenstva.V Luxemburgu 28. júna 2001Za RadupredsedaB. Rosengren[1] Ú. v. ES C 269, 20.9.2000, s. 8.[2] Stanovisko doručené dňa 13. marca 2001 (ešte neuverejnené v úradnom vestníku).[3] Ú. v. ES L 176, 10.7.1999, s. 1.[4] Ú. v. ES L 176, 10.7.1999, s. 3.[5] Ú. v. ES L 239, 22.9.2000, s. 1.--------------------------------------------------


title: Smernica európskeho parlamentu a Rady 94/48/ES zo 7. decembra 1994, ktorou sa po trinástykrát mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov

text:
Dôležité právne oznámenie

|

31994L0048

Úradný vestník L 331 , 21/12/1994 S. 0007 - 0009 Fínske špeciálne vydanie: Kapitola 13 Zväzok 27 S. 0053  Švédske špeciálne vydanie: Kapitola 13 Zväzok 27 S. 0053

		Smernica európskeho parlamentu a Rady 94/48/ESzo 7. decembra 1994,ktorou sa po trinástykrát mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkovEURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 100a,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom uvedeným v článku 189b zmluvy [3],keďže článok 7a zmluvy ustanovuje oblasť bez vnútorných hraníc, v rámci ktorej musí byť umožnený voľný pohyb tovaru, osôb, služieb a kapitálu;keďže rozvoj vnútorného trhu by mal postupne zlepšovať kvalitu života, ochranu zdravia a bezpečnosť spotrebiteľov; keďže opatrenia navrhnuté touto smernicou sú v zhode s rezolúciou Rady z 9. novembra 1989 o budúcich prioritách opätovného zavedenia stratégie ochrany spotrebiteľa [4];keďže určité látky a prípravky používané v aerosólových generátoroch sú mimoriadne horľavé;keďže z narastajúceho používania horľavých látok v aerosólových generátoroch namiesto chlórovaných fluórovaných uhľovodíkov (CFC) vyplývajú nebezpečenstvá pre spotrebiteľov; keďže takéto nebezpečenstvá sú obzvlášť akútne v prípade aerosólových generátorov určených na zábavné a dekoratívne účely;keďže týmto nebezpečenstvám sa možno vyhnúť prispôsobením smernice Rady 75/324/EHS z 20. mája 1975 o aproximácii právnych predpisov členských štátov týkajúcich sa aerosólových rozprašovačov [5] technickému pokroku, a na základe toho aj obmedzením používania horľavých látok v aerosólových generátoroch určených na zábavné a dekoratívne účely;keďže obmedzenia obchodovania s určitými aerosólovými generátormi určenými na zábavné a dekoratívne účely plánované jednou členskou krajinou majú priamy dopad na dotvorenie a fungovanie vnútorného trhu; keďže je preto potrebné v tejto oblasti aproximovať právne predpisy členských štátov a následne zmeniť a doplniť prílohu I k smernici 76/769/EHS [6];keďže v súlade s rozsahom a účinkami navrhnutého postupu sú opatrenia spoločenstva predpokladané touto smernicou nielenže potrebné, ale aj nepostrádateľné pre dosiahnutie stanovených cieľov; keďže tieto ciele nemôžu byť dosiahnuté individuálne jednotlivými členskými štátmi, a keďže, navyše, ich dosiahnutie na úrovni spoločenstva je už stanovené v smernici 76/769/EHS,PRIJALI TÚTO SMERNICU:Článok 1Príloha I k smernici 76/769/EHS sa týmto mení a dopĺňa v súlade s prílohou k tejto smernici.Článok 21. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou, najneskôr do:- buď šiestich mesiacov po prijatí smernice Komisie, ktorou sa prispôsobuje smernica 75/324/EHS o aerosólových dávkovačoch technickému pokroku tak, aby pokrývala všetky testovacie metódy používané na potvrdenie súladu výrobkov s ustanoveniami tejto smernice,- alebo jedného roka po prijatí tejto smernice, ak je tento dátum neskorší ako prvý.Tieto ustanovenia uplatnia šesť mesiacov po uplynutí daného obdobia.2. Keď členské štáty prijmú ustanovenia uvedené v odseku 1, musia tieto obsahovať odkaz na túto smernicu, alebo musia byť takýmto odkazom doplnené pri príležitosti ich úradného uverejnenia. Metódy pre vytváranie takýchto odkazov stanovia členské štáty.Článok 3Táto smernica je adresovaná členským štátom.V Bruseli 7. decembra 1994Za Európsky parlamentpredsedaK.HanschZa RadupredsedaG. Rexrodt[1] Ú. v. ES 306, 12.11.1993, s. 14.[2] Ú. v. ES C 133, 16.5.1994, s. 15.[3] Stanovisko Európskeho parlamentu z 15. decembra 1993 (Ú. v. ES C 20, 24.1.1994, s. 77), spoločná pozícia Rady z 27. júna 1994 (Ú. v. ES C 244, 31.8.1994, s. 13) a rozhodnutie Európskeho parlamentu z 15. septembra 1994 (nebolo zatiaľ uverejnené v Úradnom vestníku).[4] Ú. v. ES C 294, 23.11.1989, s. 1.[5] Ú. v. ES L 147, 9.6.1975, s. 40, smernica naposledy zmenená a doplnená smernicou 94/1/ES (Ú. v. ES L 23, 28.1.1994, s. 28).[6] Ú. v. ES L 262, 27.9.1976, s. 201, smernica naposledy zmenená a doplnená smernicou 91/339/EHS (Ú. v. ES L 186, 12.7.1991, s. 64).--------------------------------------------------PRÍLOHALátky, ktorébuď- sú uvedené v prílohe I k smernici 67/548/EHS a sú klasifikované ako horľavé alebo mimoriadne horľavé a sú aj označené ako také,alebo- nie sú zatiaľ uvedené v prílohe I k smernici 67/548/EHS, ale zodpovedajú kritériám horľavosti uvedeným v prílohe VI k smernici 67/548/EHS a sú dočasne klasifikované a označené ako horľavé, veľmi horľavé alebo mimoriadne horľavé podľa článku 5, odsek 2 smernice 67/548/EHS.1. Nesmú byť používané ako také alebo vo forme prípravkov v aerosólových generátoroch uvádzaných na trh a určených na predaj širokej verejnosti pre zábavné a dekoratívne účely, ako sú nasledovné:- kovový lesk určený hlavne na ozdobné účely- umelý sneh a inovať,- "trúbiace" vankúšiky,- aerosóly vytvárajúce ozdobné stuhy,- imitácie exkrementov,- húkačky pre zábavné stretnutia a večierky,- dekoratívne vločky a peny,- umelé pavučiny,- zápachové bomby,- atď.2. Bez toho, aby to malo dopad na uplatňovanie iných ustanovení spoločenstva o klasifikácii, balení a označovaní nebezpečných látok, musí byť na obaloch uvedených aerosólových generátorov v čitateľnej a nezmazateľnej forme uvedený nasledovný text: "Výlučne pre profesionálnych užívateľov".3. Na základe derogácie sa odseky 1 a 2 nevzťahujú na aerosólové generátory uvedené v článku 9a smernice 75/324/EHS.4. Uvedené výrobky nesmú byť uvádzané na trh, pokiaľ nezodpovedajú stanoveným požiadavkám.--------------------------------------------------